Նման մտահորիզոն չէր կարող ձևավորվել առանց աստղագիտական ճանաչողության: Ավելի շուտ բնական գիտությունների և աստղագիտության մեջ խորամուխ եղած միտքն է, որ կերտել ու ճշգրտումներ է մտցրել կյանքի ծագման առեղծվածի, Տիեզերքում մարդու գոյության և նրա հետ հարաբերվելու պատկերացումների մեջ: Սրանց հիմնաքարը, սկիզբը կենսաբանական ձեռքբերումներով է սկսվում: Մեր նախնիները սկսել են իրենցից: Մարդու ճանաչելու արահետները հեռանում են դեպի երկինք, և աստղադիտարանների ծնունդն անխուսափելի է այս գործում: